|  |
| --- |
|  |
| **PARLAMENTUL REPUBLICII MOLDOVA** |
| **LEGE** Nr. \_\_\_\_ din  \_\_\_\_\_\_\_\_\_\_ |
| **pentru modificarea şi completarea Legii Nr. 382  din  06.05.1999** **cu privire la circulaţia substanţelor narcotice şi psihotrope şi a precursorilor** |
|  |
| Parlamentul adoptă prezenta lege organică.  Prezenta Lege transpune articolele 3-8 ale Regulamentului (CE) nr. 273/2004 al Parlamentului European şi al Consiliului din 11 februarie 2004 privind precursorii drogurilor/ OJ L 47, 18.2.2004.  **Art.1** Denumirea Legii Nr. 382 din  06.05.1999 cu privire la circulaţia substanţelor narcotice şi psihotrope şi a precursorilor, cu modificările şi completările ulterioare (în continuare Legea nr.382), se substituie cu următoarea denumire:  “Legea nr. 382 din 06.05.1999 cu privire la circulaţia substanţelor stupefiante, psihotrope şi a precursorilor”.  **Art.2** Pe tot parcursul textului cuvîntul “*narcotic*e” se substituie cu cuvîntul “*stupefiante*”.  **Art.3** La art. 1 al Legii nr. 382 după noţiunea de “precursor” se completează cu următoarele noţiuni:  *analog al substanţelor stupefiante, psihotrope şi a precursorilor (în continuare analog)*-orice substanţă sau asociere de substanţe de origine naturală ori sintetică, în orice stare fizică sau orice produs, plantă, ciupercă sau părţi ale acestora, care are capacitatea de a produce efecte psihoactive şi care, indifirent de conţinut, denumire, mod de administrare, de prezentare sau publicitate este sau poate fi folosit în locul unei substanţe sau preparat stupefiant, psihotrop sau precursor, sau cu efect psihotrop sau în locul unei plante ori substanţe aflate sub controlul naţional şi/sau internaţional;  *etnobotanice*- amestec de prafuri şi/sau plante sau amestecuri de ierburi şi diverse piese de plante stropite cu diferite substante chimice care produc schimbări ce induc efecte fiziologice şi/sau mentale, halucinogene şi/sau acţiuni psihoactive şi alte stări de acest gen;  „*substanţă clasificată*” - reprezintă orice substanţă identificată ca fiind folosită la fabricarea ilicită de stupefiante şi substanţe psihotrope aşa cum sunt definite în art. 2 din Regulamentul Parlamentului European şi al Consiliului 273/2004 din 11 februarie 2004 privind precursorii drogurilor.  Acestea se clasifică în trei categorii, în raport cu gradul de risc şi posibilitatea înlocuirii acestora cu alte substanţe în cadrul procesului de fabricare ilicită a drogurilor;  „*substanţă neclasificată*” - reprezintă orice substanţă care, deşi nu posedă un regim juridic determinat, este identificată ca fiind folosită la fabricarea ilicită de stupefiante şi substanţe psihotrope;  „*introducere pe piaţă*” - reprezintă orice furnizare, contra cost sau gratuită, a unor substanţe clasificate sau depozitarea, fabricarea, producerea, prelucrarea, comerţul, distribuţia sau brokerajul acestor substanţe în vederea furnizării lor;  „*operator*” - reprezintă orice persoană fizică sau juridică angajată în introducerea pe piaţă a substanţelor clasificate.  **Art.4** După art. 2 alin. (1) se completează cu un nou alineat:  (11) Pe teritoriul Republicii Moldova se interzice circulaţia analogilor şi a etnobotanicelor în alte scopuri decît cele ştiinţifice şi/sau de expertiză.  **Art.5** La art. 7 alin. (1) după sintagma “*de către acest minister*” se completează cu sintagma “*care asigură atingerea performanţelor al acestuia*”.  **Art.6** Art 7 alin.(1) se completează cu alineat 11 cu următorul conţinut:  *Ministerul Sănătăţii va crea în cadrul Comitetului laboratorul pentru determinarea substanţelor stupefiante, psihotrope, precursorilor, analogilor şi a etnobotanicelor*.  **Art.7** Art. 7 alin. (2) va avea următorul conţinut:  a) eliberează, retrage şi suspendă autorizaţii pentru activitatea cu substanţe stupefiante şi psihotrope şi cu precursori pe un termen de pînă la 5 ani în condiţiile prezentei legi;  b) exercită controlul asupra circulaţiei legale a substanţelor stupefiante şi psihotrope şi a precursorilor;  c) estimează necesarul de substanţe stupefiante şi psihotrope şi/sau de precursori pentru Republica Moldova şi prezintă Comitetului Internaţional de Control asupra Drogurilor calculele respective;  d)prezintă Comitetului Internaţional de Control asupra Drogurilor informaţii despre circulaţia substanţelor stupefiante şi psihotrope şi a precursorilor în Republica Moldova;  e) determină în laborator statutul substanţelor de stupefiant, psihotrop, precursor, analog şi etnobotanic. Pînă la determinarea naturii substanţei examinate de către Comitet, circulaţia acesteia se suspendă;  f)efectuiază expertiza încăperilor şi a obiectelor pentru determinarea respectării cerinţelor şi comercilizarea substanţelor, stupefiante, psihotrope şi precursorilor.  g)examinează documentele privind corespunderea limitelor necesităţilor substanţelor stupefiante, psihotrope şi precursorilor;  h)examinează documentele privind utilizarea obiectelor şi încăperilor pentru prepararea, fabricarea, vînzarea cu ridicata şi amănuntul, distribuirea şi folosirea substanţelor stupefiantelor, psihotropelor şi precursorilor.  i) serviciile prestate de către Comitet se efectuiază în baza tarifelor stabilite de actele normative în vigoare  j)exercită alte atribuţii stabilite şi/sau care reies din lege.  **Art. 8** Art. 39 va avea următorul conţinut:   1. Operatorii care doresc să introducă pe piaţă substanţe clasificate din categoriile 1 şi 2 vor desemna un responsabil cu comerţul cu substanţe clasificate, să notifice numele acestuia şi detaliile de contact Comitetului şi să notifice fără întîrziere orice modificare ulterioară a acestor informaţii. 2. Pentru a putea deţine sau introduce pe piaţă substanţe clasificate în categoria 1, Operatorii vor obţine autorizaţia de la Comitet. 3. Orice persoană care deţine o autorizaţie menţionată la alineatul (2) furnizează substanţele clasificate în categoria 1 numai persoanelor fizice sau juridice care deţin o astfel de autorizaţie şi au semnat o declaraţie a cumpărătorului, astfel cum se prevede la articolul 391 alineatul (1). 4. Atunci cînd examinează acordarea unei autorizaţii, Comitetul ia în considerare în special competenţele şi integritatea solicitantului. Autorizaţia nu va fi eliberată în cazul în care există motive rezonabile de suspiciune că solicitantul sau persoana răspunzătoare de comercializarea substanţelor clasificate nu respectă regimul juridic al acestora. Autorizaţia poate fi revocată sau suspendată de Comitet în cazul în care există motive rezonabile pentru a crede că deţinătorul nu mai poate deţine autorizaţia sau că nu mai îndeplineşte cerinţele pe baza cărora a fost acordată autorizaţia. 5. Comitetul poate să limiteze valabilitatea autorizaţiei la o perioadă de cel mult un an, fie să îi oblige operatorii să demonstreze, la intervale de cel mult un an, că îndeplinesc în continuare condiţiile pe baza cărora a fost acordată autorizaţia. În autorizaţie se va menţiona operaţiunea sau operaţiunile pentru care a fost acordată, precum şi substanţele în cauză. 6. Operatorii angajaţi în introducerea pe piaţă a substanţelor clasificate în categoria 2 vor înregistra şi vor actualiza împreună cu Comitetul adresele incintelor unde fabrică sau de unde comercializează aceste substanţe, înainte de introducerea lor pe piaţă.   (6a) Utilizatorii trebuie să obţină o înregistrare din partea Comitetului înainte de a deţine substanţe clasificate în subcategoria 2A.  (6b) Atunci cînd au în vedere acordarea unei înregistrări, Comitetul ia în considerare în special competenţa şi integritatea solicitantului. Comitetul va refuza înregistrarea dacă există motive rezonabile de îndoială privind caracterul adecvat şi fiabilitatea solicitantului sau ale persoanei responsabile de comercializarea substanţelor clasificate. Comitetul va revoca sau va suspenda înregistrarea dacă există motive rezonabile pentru a crede că deţinătorul nu mai este în măsură să deţină înregistrarea sau că nu mai îndeplineşte cerinţele pe baza cărora a fost acordată înregistrarea.  (6c)   Comitetul va impune operatorilor şi utilizatorilor plata taxei prevăzute pentru cererea de acordare a autorizaţiei sau a înregistrării.   1. Comitetul introduce operatorii şi utilizatorii care au obţinut o autorizaţie sau o înregistrare în registru.   **Art. 9** După art. 39 se completează cu art. 391 cu următorul conţinut:   1. Orice persoană care îi furnizează unui cumpărător o substanţă clasificată va obţine de la cumpărător o declaraţie în care să se specifice utilizarea sau utilizările substanţelor clasificate. Pentru fiecare substanţă clasificată va fi furnizată o declaraţie separată. 2. Ca alternativă la declaraţia menţionată anterior pentru fiecare tranzacţie în parte, operatorii care furnizează periodic o substanţă clasificată în categoria 2 pot accepta o declaraţie unică pentru mai multe tranzacţii cu substanţa clasificată în cauză, efectuate pe parcursul unei perioade de cel mult un an, cu condiţia ca operatorul să se asigure că sunt îndeplinite următoarele condiţii: 3. operatorul i-a furnizat cumpărătorului aceeaşi substanţă de cel puţin trei ori pe parcursul ultimelor 12 luni; 4. operatorul nu are nici un motiv să presupună că respectiva substanţă va fi folosită în scopuri ilicite; 5. Cantităţile comandate corespund consumului obişnuit al unui cumpărător de tipul respectiv.   Această declaraţie va fi în conformitate cu modelul prevăzut de Comitet. Operatorii care furnizează substanţe clasificate în categoria 1 ştampilează şi datează un exemplar din declaraţia cumpărătorului, certificînd conformitatea acestuia cu originalul. Acest exemplar va însoţi întotdeauna substanţele din categoria 1 care circulă şi va fi prezentat la cerere Comitetului însărcinat cu verificarea conţinutului vehiculelor în timpul operaţiunilor de transport.   1. Operatorii se asigură că toate tranzacţiile care duc la introducerea pe piaţă a substanţelor clasificate în categoriile 1 şi 2 sunt documentate corespunzător în conformitate cu alineatele (4) şi (7) din prezentul articol. 2. Documentele comerciale, cum ar fi facturile, manifestele mărfurilor, documentele administrative, cele de transport şi alte documente de expediţie vor conţine informaţii suficiente pentru identificarea cu precizie a: 3. denumirii substanţei clasificate; 4. cantităţii şi masei substanţei clasificate şi, în cazul unui amestec sau al unui produs natural, în cazul în care aceasta constă dintr-un amestec, a cantităţii şi a masei, dacă se cunoaşte, a amestecului sau a produsului natural, precum şi a cantităţii şi masei ori concentraţiei procentuale în amestec a oricărei substanţe clasificate în categoriile 1 şi 2; 5. numelui şi adresei furnizorului, distribuitorului, destinatarului şi, dacă este posibil, a altor întreprinzători implicaţi direct în tranzacţie. 6. Documentaţia va conţine, de asemenea, o declaraţie a cumpărătorului, astfel cum se prevede la articolul 391 alin. (1). 7. Operatorii păstrează înregistrări detaliate privind activităţile lor după cum este necesar pentru îndeplinirea obligaţiilor prevăzute la alineatul (3). 8. Documentaţia şi înregistrările menţionate sunt păstrate pe o perioadă de cel puţin trei ani de la încheierea anului calendaristic pe parcursul căruia a avut loc tranzacţia menţionată şi va fi pusă la dispoziţia Comitetului, la cerere, în vederea verificării. 9. Documentaţia poate fi păstrată şi sub formă de reproduceri pe suport de tip imagine sau pe orice alt suport care poate conţine date. Datele stocate în acest mod trebuie: 10. să corespundă documentaţiei în ceea ce priveşte atît forma, cît şi conţinutul atunci cînd sunt redate în modul de citire şi 11. să fie disponibile imediat în orice moment, să poată fi consultate fără întîrziere în modul de citire şi să poată fi analizate cu mijloace automate pe durata perioadei menţionate la alineatul (7). 12. Obligaţiile care decurg din articolele 39, şi 391 nu se aplică tranzacţiilor cu substanţe clasificate în categoria 2 atunci cînd cantităţile în cauză nu depăşesc cantităţile menţionate timp de un an. 13. Operatorii asigură aplicarea etichetelor pe substanţele clasificate în categoriile 1 şi 2 înainte de furnizare acestora. Etichetele vor conţine numele substanţelor astfel cum sunt prevăzute. De asemenea, operatorii pot aplica şi etichetele obişnuite. 14. Operatorii notifică de îndată Comitetul cu privire la orice împrejurări, cum ar fi comenzile sau tranzacţiile neobişnuite cu substanţe clasificate care urmează să fie introduse pe piaţă, care sugerează că astfel de substanţe ar putea fi deturnate către fabricarea ilicită de stupefiante sau de substanţe psihotrope. 15. Operatorii furnizează Comitetului trimestrial, în rezumat, informaţii privind tranzacţiile lor cu substanţe clasificate menţionate în măsurile de punere în aplicare a articolelor 39 şi 391.   **Art. 10** La Anexă Tabelul nr. IV Precursori va avea următorul conţinut:  Substanţe incluse şi categorizate după anexa I a Regulamentului (CE) nr. 273/2004 al Parlamentului European şi al Consiliului din 11.02.2004 privind precursorii drogurilor.  **Art.11** Guvernul va aduce actele sale normative în concordanţă cu prevederile prezentei legi în termen de cel mult 6 luni de zile. |
| PREŞEDINTELE  PARLAMENTULUI                   ANDRIAN CANDU |